У фільме ёсць першадрукар — і ёсць разгорнуты кантэкст яго жыцця і дзейнасці. Тут расказана, як Скарына адчуў патрэбнасць нацыі ў Бібліі на зразумелай мове і як увогуле стварыліся ўмовы для незваротнай думкі перакласці яе і надрукаваць; як аўтар прадмоў і пасляслоўяў заўсёды ўспамінаў малую радзіму, называючы сябе доктарам са слаўнага горада Полацка; чаму Прага стала месцам друкавання кніг; як Скарына за тры гады ў гэтым горадзе адціснуў дваццаць тры кнігі Старога Запавету; як ён паклапаціўся пра стварэнне кнігі для ўжывання не толькі царкоўнага, але і свецкага; пра выключнае змяшчэнне свайго партрэта ў выданнях Святога Пісання; пра прыклады вершаскладання па-беларуску і пра шмат што яшчэ.